Előterjesztés Zalakaros Város Önkormányzat Képviselőtestülete 2023. február 9-i ülésére

Tárgy: Zalakaros Sportjáért Közhasznú Közalapítvány kuratóriumi tagjainak, valamint a felügyelő bizottság elnökének és tagjainak megbízatása 
 
Előterjesztést készítette: Bányai Edit jegyzői asszisztens
Tisztelt Képviselő-testület!
A „ZALAKAROS SPORTJÁÉRT” Közhasznú Közalapítvány jogi személy, működésének időtartama határozatlan. Alapítója Zalakaros Város Önkormányzata. Az Alapítvány kuratóriuma jelenleg 8 taggal, a Felügyelő Bizottsága 3 taggal működik, megbízatásuk 4 évre szól. A jelenlegi Kuratóriumi tagok, valamint a Felügyelő Bizottság tagjainak megbízatása 2023. február 12. napján lejár.
Az alapító okirat vonatkozó rendelkezései: 

Az alapító okirat 8.2.1. pontja értelmében a Kuratórium elnökét és tagjait az Alapító választja. A kuratóriumi tagság az Alapító határozatával, és a tagságnak a kuratóriumi tag általi elfogadásával keletkezik. A tagok megbízatása határozott időre, 4 évre szól, a tagok ismételten újraválaszthatók. A tagok díjazásra nem, de költségtérítésre jogosultak; ennek mértékét a szervezeti és működési szabályzat állapítja meg.
Az okirat 11.1. pontja értelmében a Felügyelő Bizottság tagjait szintén az Alapító választja. A Felügyelő Bizottsági tagsági jogviszony a tag általi elfogadással jön létre. A tagok megbízatása 4 év határozott időtartamra szól.

a Kuratórium tagjai jelenleg:

· Stégli János

· Káldi Zsigmond

· Kovács Magdolna

· Szirtes Balázs

· Polán István

· Szabadicsné Madaras Katalin

· Olasz Zsolt

a Felügyelő Bizottság elnöke, és tagjai

· Adorján László, elnök

· Bognár Ottó Péter, tag

· Józsa Attila Miklós, tag

Az elnök, Sinkovics Norbert önkormányzatunkhoz eljutatott tájékoztatása alapján a tagságot Polán István kivételével minden érintett vállalja.
Határozati javaslat:
1. Zalakaros Város Önkormányzata, mint alapító a „ZALAKAROS SPORTJÁÉRT” Közhasznú Közalapítvány kuratóriumának tagjaivá választja 2023. február 13. napjától – 2027. február 12. napjáig terjedő időre elnökhelyettesnek: Stégli Jánost (8749 Zalakaros, Mókus köz 4.), tagjainak: Káldi Zsigmondot (8749 Zalakaros, Hegyalja utca 64.), Kovács Magdolnát (8800 Nagykanizsa, Ady E. u. 14/b. 3. em.), Szirtes Balázst (8800 Nagykanizsa, Király u.31 B.II./ 6.), Szabadicsné Madaras Katalint (8747 Zalamerenye, Pálosmalom 129/2.) valamint Olasz Zsoltot (8749 Zalakaros, Dózsa Gy. utca 11.)
2. Zalakaros Város Önkormányzata, mint alapító a ZALAKAROS SPORTJÁÉRT” Közhasznú Közalapítvány Felügyelő Bizottság elnökének Adorján Lászlót (8749 Zalakaros, Hegyalja utca 48.) tagjainak Bognár Ottó Pétert (8749 Zalakaros, Kossuth út 4.), valamint Józsa Attila Miklóst (8749 Zalakaros, Gyöngyvirág sor 55.) választja 2023. február 13. napjától – 2027. február 12. napjáig terjedő időre.
3. Zalakaros Város Önkormányzata, mint alapító az 1. pontban megjelölt módosításokat átvezeti a „ZALAKAROS SPORTJÁÉRT” Közhasznú Közalapítvány alapító okiratának 8.2.1. és 11.1.pontjában és elfogadja a „ZALAKAROS SPORTJÁÉRT” Közhasznú Közalapítvány alapító okiratának a fenti módosításokkal egységes szerkezetbe foglalt szövegét.
4. Felhatalmazza a Polgármestert, hogy a közalapítvány nyilvántartott adataiban, valamint az alapító okiratban bekövetkezett változás átvezetése érdekében a szükséges intézkedéseket megtegye, a közalapítvány alapító okiratát az alapító nevében aláírja. 
Határidő:             azonnal
Operatív felelős: Csetneki Ügyvédi Iroda, Bányai Edit jegyzői asszisztens

Felelős:               Novák Ferenc polgármester 

Zalakaros, 2023. január 30.

